Iværksættere fra Bindslev har lavet en leversovs, der skal få kræsne hunde til at spise. Meningen er at leversovsen skal hældes over tørkosten som en slags dressing. I første omgang skal produktet sælges i Coop-butikker i Danmark, men planen er, at produktet også skal sælges i udlandet. - Leversovs er en måde at få "træls tørkost" til at blive en positiv oplevelse ved madskålen for vores bedste ven, siger Erik Dahl fra Dr. Pets APS. Produktet gør det muligt på en sund måde at styre hundenes kost og dermed sikre, at heller ikke hunden bliver fejlernæret. Mange hundeejere, specielt dem der har hunde af de lidt mindre racer oplever ernæringsmæssige udfordringer, mange hunde har ganske enkelt ikke lyst til den tørkost der sikrer at hunden får den ernæring der er bedst for hunden. - Leversovsen er i modsætning til mange andre produkter alene sammensat af 100% rene råvarer - og uden tilsætningsstoffer. Dermed gør vi op med en udbredt misforståelse - at vores hunde og andre kæledyr skal leve af affaldsprodukter, siger han.

Referat:
Har du en kræsen hund, så er der måske kommet en løsning.